CELEX: 52018PC0813
Language: bg
Date: 2018-12-12
Title: Предложение за РЕГЛАМЕНТ НА СЪВЕТА за изменение на Регламент (ЕС) № 904/2010 по отношение на мерки за засилване на административното сътрудничество с цел борба с измамите с ДДС

ЕВРОПЕЙСКА КОМИСИЯ
            Брюксел, 12.12.2018
            COM(2018) 813 final
            2018/0413(CNS)
            Предложение за
            РЕГЛАМЕНТ НА СЪВЕТА
            за изменение на Регламент (ЕС) № 904/2010 по отношение на мерки за засилване на административното сътрудничество с цел борба с измамите с ДДС 
            EMPTY
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               
                  Настоящото предложение е част от пакета от законодателни мерки относно задължителното предаване и обмен на информация за плащания, която е от значение за ДДС. Контекстът на пакета като цяло е изчерпателно изложен в обяснителния меморандум към предложението за директива на Съвета за изменение на Директива 2006/112/ЕО по отношение на въвеждането на определени изисквания за доставчиците на платежни услуги
                     1
                  .
               
               
                  Предложението за изменение на Регламент (ЕС) № 904/2010 относно административното сътрудничество и борбата с измамите с данъка върху добавената стойност
                     2
                   е важна част от пакета. Причината е, че с предложението се определят правила за хармонизирано събиране от държавите членки на информацията от регистрите, до които доставчиците на платежни услуги дават достъп по електронен път съгласно член 243б от Директивата за ДДС. Освен това в предложението се предвижда нова централна електронна система за съхранение на информация за плащания и за последваща обработка на тази информация от длъжностни лица, ангажирани в борба с измамите в държавите членки в рамките на Eurofisc. Eurofisc е мрежата за многостранен обмен на сигнали за ранно предупреждение за борба с измамите в областта на ДДС, създадена по силата на глава X от Регламент (ЕС) № 904/2010.
               
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
            
               
                  Правното основание на инициативата е член 113 от Договора за функционирането на Европейския съюз (ДФЕС). В този член се предвижда Съветът, като действа с единодушие, в съответствие със специална законодателна процедура да приема разпоредби за хармонизиране на разпоредбите на държавите членки в областта на косвеното данъчно облагане, в степента, в която такава хармонизация е необходима за осигуряване създаването и функционирането на единния пазар и за предотвратяване на нарушаването на конкуренцията.
               
            
            
               •Субсидиарност
            
            
               
                  Тази инициатива е в съгласие с принципа на субсидиарност, тъй като основният проблем — измамите с ДДС при електронната търговия, е общ за всички държави членки и е усложнен от факта, че данъчните органи не разполагат с достатъчно инструменти. Държавите членки не са в състояние сами по себе си да изискват от трети страни, напр. доставчици на платежни услуги, необходимата информация за упражняване на контрол върху подлежащите на облагане с ДДС презгранични доставки на стоки и услуги, за да гарантират правилното прилагане на разпоредбите във връзка с ДДС при електронната търговия и да се справят с измамите с ДДС.
               
               
                  В частност целта за обмен на информация за презграничните плащания с оглед на борбата с измамите с ДДС при електронната търговия не може да се постигне от държавите членки сами по себе си (тъй като те нямат правното основание да събират информация в друга юрисдикция), нито чрез свързване на националните електронни системи посредством електронен интерфейс. В действителност една такава система не би могла да групира информация за плащания от различни доставчици на платежни услуги за един и същ получател и да разпознава дублирани записи на едни и същи плащания. Такава система не би могла и да дава цялостен обзор на плащанията, които получателите на плащания получават от платци в Съюза.
               
               
                  Една централна европейска система за събиране и обмен на информация за плащания би осигурила по най-ефективен начин общ поглед на данъчните органи с цел осъществяване на контрол за спазването на разпоредбите във връзка с ДДС при електронната търговия и за борба с измамите с ДДС.  Всяка инициатива за създаване на нови инструменти за сътрудничество, насочени към разрешаване на проблема, изисква предложение на Комисията за изменение на Регламент (ЕС) № 904/2010 на Съвета.
               
            
            
               •Пропорционалност
            
            
               
                  Инициатива не надхвърля необходимото за постигане на целта за борба с измамите с ДДС при електронната търговия. По-специално, що се отнася до защитата на данните, при обработката на информация за плащания се спазват принципите на необходимост (обработва се само информацията, която е необходима за постигане на целта за борба с измамите с ДДС при електронната търговия) и пропорционалност (видът информация и начинът на обработването ѝ от експертите по борба с измамите в данъчните органи не надхвърля границите на необходимото за постигане на целта за борба с измамите с ДДС при електронната търговия) и е в съответствие с Общия регламент относно защитата на данните
                     3
                  , Регламент (ЕС) 2018/1725
                     4
                   и Хартата на основните права
                     5
                  .
               
               
                  Гаранциите, предвидени в Регламент (ЕС) № 904/2010 и в европейската рамка за защита на данните, ще се прилагат към обмена на информация за плащанията съгласно настоящото предложение. За оценката на принципите на необходимост и пропорционалност на първо място следва да се има предвид, че събирането, обменът и анализът на информация от значение за ДДС има за цел борба с измамите с ДДС при електронната търговия. Това е добре документирано в консултацията със заинтересованите страни, по време на която данъчните органи подчертаха, че за да водят ефективна борба с измамите с ДДС при електронната търговия, им е необходима информация за плащанията. Участниците в обществената консултация (физически лица и стопански субекти) също потвърдиха, че данъчните органи се нуждаят от информация за плащанията, за да могат да се борят с измамите с ДДС при електронната търговия (при условие че информацията за потребителите запазва поверителния си характер). Освен това на данъчните органи ще бъде изпращана и те ще обменят помежду си само информация, свързана с потенциални измами с ДДС при електронната търговия. Това означава, че ще се обменя само информацията, необходима за откриване на потенциални извършващи измами субекти, установени извън държавата членка по потребление (т.е. няма да се обменя информация за вътрешни плащания). Тази информация ще съдържа броя на извършените платежни операции, датата на платежните операции и сведения за това къде по принцип следва да бъде мястото на облагане. Не е необходимо да се обменя информация, разкриваща самоличността на лицата, които извършват онлайн плащания (т.е. потребителите), освен информация за произхода на плащането (напр. местонахождението на банката, използвана за плащането, което е нужно, за да се установи мястото на облагане). Следователно информацията за плащанията няма да може да се използва за проследяване на покупателните навици на потребителите.
               
               
                  Ще бъде създадена централна електронна система с информация за плащания („CESOP“ — central electronic system of payment information). Тя ще позволи на държавите членки да предават информация за плащания, която съхраняват на национално равнище, а това ще подпомогне ефективната борба с измамите с ДДС при електронната търговия. CESOP ще може да групира по получател цялата предавана от държавите членки информация за плащания, която е от значение за ДДС, и ще позволи създаване на цялостен обзор на плащанията, които получателите (т.е. стопанските субекти) са получили от платците (т.е. потребителите, извършващи покупки онлайн) в ЕС. CESOP ще разпознава многократните записи на една и съща платежна операция, ще прочиства информацията, получавана от държавите членки (т.е. ще премахва дублиращи се плащания, ще поправя или докладва грешки и т.н.), ще позволява на длъжностните лица за връзка в рамките на Eurofisc да сверяват данни за плащания с информацията за ДДС, обменяна съгласно Регламент (ЕС) № 904/2010, и ще пази информацията само за периода, необходим на данъчните органи за извършване на проверки във връзка с ДДС. До CESOP ще имат достъп само длъжностни лица от държавите членки за връзка в рамките на Eurofisc, а CESOP ще позволява търсения само за целите на разследване на предполагаема или открита измама с ДДС.
               
               
                  Що се отнася до съхранението, CESOP ще гарантира подходящото ниво на сигурност в съответствие с правилата за обработка на лична информация от институциите на Съюза.
               
               
                  Обменът на информация между данъчните органи ще се извършва изключително в рамките на мрежата Eurofisc. Достъп до централната електронна система ще имат само длъжностните лица за връзка в рамките на Eurofisc. Достъпът до CESOP ще се регламентира посредством идентификатор на потребителя, а в системата ще се съхраняват данни за осъществения достъп. Освен това информацията ще се пази в CESOP само в продължение на 2 години, което ще даде достатъчно време на държавите членки за извършване на ревизии във връзка с ДДС. След 2 години информацията ще бъде заличавана.
               
               
                  Системата няма да разполага с интернет интерфейс, тъй като доставчиците на платежни услуги ще подават своята информация до националните органи. Обменът на информация между националните данъчни органи ще се осъществява чрез защитената обща комуникационна мрежа, която поддържа целия обмен на информация между данъчните и митническите органи и осигурява всички необходими защитни елементи (в т.ч. криптиране на информация).
               
            
         
         
            
               
                  Борбата с измамите с ДДС е важна цел от широк обществен интерес за Съюза и за държавите членки, както е посочено в член 23, параграф 1, буква д) от Общия регламент относно защитата на данните и в член 20, параграф 1, буква б) от Регламент (ЕО) № 45/2001. С оглед на подсигуряването на тази важна цел и на ефективността на данъчните органи при преследването на посочената цел, ограниченията, предвидени в член 55, параграф 5 от Регламент (ЕС) 2018/1725, ще се прилагат за CESOP.
               
            
            
               •Избор на инструмент
            
            
               
                  Тъй като с предложението се изменя Регламент (ЕС) № 904/2010, то също трябва да бъде под формата на регламент.
               
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО
            
            
               •Последващи оценки
            
            
               
                  Настоящото предложение е подкрепено от оценка на Регламент (ЕС) № 904/2010, по-специално разделите относно използването му в областта на измамите с ДДС при електронната търговия
                     6
                  . Резултатът от последващата оценка е разгледан в обяснителния меморандум към предложението за изменение на Директивата за ДДС.
               
            
            
               4.ОТРАЖЕНИЕ ВЪРХУ БЮДЖЕТА
            
            
               
                  Отражението върху бюджета е изложено изчерпателно в обяснителния меморандум към предложението за директива на Съвета за изменение на Директива 2006/112/ЕО по отношение на въвеждането на определени изисквания за доставчиците на платежни услуги.
               
            
            
               5.ДРУГИ ЕЛЕМЕНТИ
            
            
               •Планове за изпълнение и механизми за мониторинг, оценка и докладване
            
            
               
                  Докладите на Eurofisc и годишната статистика на държавите членки се представят и обсъждат в Постоянния комитет по административно сътрудничество
                     7
                   в съответствие с член 49 от Регламент (ЕС) № 904/2010. Постоянният комитет по административно сътрудничество се председателства от Европейската комисия. Освен това стремежът на Комисията ще бъде да получава от държавите членки всякаква полезна информация във връзка с функционирането на новата система и с измамите. При целесъобразност ще бъде осигурена координация в рамките на Комитета „Фискалис“ (този комитет все още не е сформиран по новата програма „Фискалис“
                     8
                  ).
               
               
                  В Регламент (ЕС) № 904/2010 и Директива 2006/112/ЕО вече са предвидени правила за периодични оценки и доклади на Комисията. Поради това, в съответствие със съществуващите задължения и съгласно член 59 от Регламент (ЕС) № 904/2010, Комисията ще докладва на Европейския парламент и Съвета на всеки 5 години относно функционирането на новия инструмент за административно сътрудничество.
               
               
                  Освен това на всеки 4 години Комисията ще докладва на Европейския парламент и Съвета относно въздействието на новите задължения във връзка с ДДС, наложени върху доставчиците на платежни услуги съгласно член 404 от Директива 2006/112/ЕО. Комисията ще вземе мерки двата доклада да са координирани и да се основават на едни и същи констатации.
               
            
            
               •Подробно разяснение на отделните разпоредби на предложението
            
            
               В член 2 се добавят нови определения, за да се съгласува обменът на информация за плащания с терминологията, използвана в Директива (ЕС) 2015/2366 (ДПУ2) за платежните услуги във вътрешния пазар
                  9
               .
            
            
               В глава V се добавя раздел 2 с цел внедряване на нова централна електронна система с информация за плащания (CESOP), която ще бъде разработена от Комисията. Добавя се и задължение за държавите членки да събират информация от регистрите, до които доставчиците на платежни услуги предоставят електронен достъп съгласно член 243б от Директивата за ДДС. С цел свеждане до минимум на административната тежест за доставчиците на платежни услуги, в член 24б, параграф 2, буква б) се предвижда чрез актове за изпълнение да бъде приет общ електронен формат за събиране на информация от тези регистри. На всеки три месеца компетентните органи (по смисъла на Регламент (ЕС) № 904/2010) на държавите членки ще трябва да предават на CESOP информацията, която събират от доставчиците на платежни услуги, установени на тяхна територия. В съответствие с предложения член 24б, параграфи 1 и 2 държавите членки могат да посочат всяко едно национално подразделение на данъчния орган като отговарящо за събирането на информацията за плащанията от доставчиците на платежни услуги. Въпреки това само компетентният орган по смисъла на Регламент (ЕС) № 904/2010 може да предава информацията на CESOP (член 24б, параграф 3).
            
            
               CESOP ще поправя формални грешки в предаваната информация (прочистване) и ще групира по получател (на средствата) общата информация за плащанията, предадена от компетентните органи на държавите членки. След това CESOP ще анализира информацията (напр. като сверява информацията за плащанията с информацията за ДДС, с която разполагат длъжностните лица в рамките на Eurofisc) и ще дава на длъжностните лица на държавите членки за връзка в рамките на Eurofisc пълен обзор на плащанията, получени от даден получател. По-конкретно длъжностните лица за връзка в рамките на Eurofisc ще могат да виждат дали плащанията, получени от даден получател за даден период, надвишават 10 000 EUR за всички държави членки. Прагът от 10 000 EUR за вътресъюзните доставки е въведен с Директивата относно ДДС в областта на електронната търговия и ще започне да се прилага от 2021 г.
                  10
               . Когато общият годишен оборот в рамките на ЕС на даден доставчик бъде надхвърлен, мястото на доставка е в държавата членка по потребление.
            
            
               Срокът на съхранение на информацията в CESOP ще бъде 2 години. Този срок е пропорционален, като се има предвид подходящото равновесие между необходимостта данъчните органи да се борят с измамите с ДДС при електронната търговия, големия обем информация, която ще се съхранява в CESOP, както и чувствителността на съхраняваната в системата информация за плащанията.
            
            
               Информацията за входящите плащания ще позволи на държавите членки да откриват вътрешни доставчици, които продават стоки и услуги в чужбина, без да изпълняват задълженията си във връзка с ДДС. Информацията за изходящите плащания ще позволи откриването на доставчици, установени в чужбина (в друга държава членки или извън Съюза), които би следвало да плащат ДДС в дадена държава членка.
            
            
               Ще са необходими поне 3 години, преди CESOP да стане напълно функционална. През това време Комисията и държавите членки в Постоянния комитет по административно сътрудничество ще работят по редица технически въпроси, изброени в член 24д. С този член на Комисията се предоставят правомощията да приеме регламент за изпълнение, съдържащ техническите мерки за създаване, поддържане и управление на системата. За целите на този член поддържането на системата трябва да се разбира като съблюдаване на техническите и работните характеристики (които са важни най-вече от гледна точка на информационните технологии) за изграждане на системата, за подсигуряване на работата по техническото обслужване, за определяне на стандарти за оперативна съвместимост с държавите членки и други подобни мерки. Управлението е бизнес процес, свързан с наблюдение на ефективността и жизнения цикъл на системата. Например Комисията може да вземе решението да актуализира системата, да осъществи миграция, да генерира доклади за качество на изпълнението, да контролира достъпа и т.н.
            
         
         
            
               Комисията ще поеме разходите за разработването и поддържането на CESOP, както и разходите за подсигуряване на връзката между CESOP и националните системи на държавите членки, докато държавите членки ще поемат разходите за всички необходими разработки на своите национални електронни системи. Повече подробности са представени във финансовата обосновка и в раздел 4 от обяснителния меморандум към предложението за директива на Съвета за изменение на Директива 2006/112/ЕО по отношение на някои задължения, свързани с данъка върху добавената стойност, приложими за някои данъчно задължени лица, като част от настоящия пакет.
            
            
               Поради тези инвестиции и оперативни разходи и тъй като системата ще се използва от длъжностните лица за връзка в рамките на Eurofisc, в член 37 се добавя още една алинея, за да се въведе ново задължение за докладване в рамките на годишния доклад на Eurofisc за държавите членки и Комисията с цел оценка на това дали благодарение на системата е установен и събран допълнителен ДДС и са извършени специфични проверки във връзка с ДДС.
            
            
               В новия параграф 1а от член 55 се пояснява, че информацията за плащанията не може да се използва от държавите членки за определяне на данъчната основа, за събиране на ДДС или за упражняване на административен контрол във връзка с ДДС, освен ако информацията за плащанията е сверена с друга информация, която е на разположение на данъчните органи. И накрая, ограниченията на задълженията и правата за защита на данните в съответствие с член 55, параграф 5 от Регламент (ЕС) № 904/2010 ще се прилагат за CESOP.
            
            
               Тези ограничения са необходими, за да се избегнат непропорционални усилия от страна на държавите членки и Комисията, които биха направили непосилна правната задача i) на данъчните органи да анализират и обработват информацията с цел борба с измамите с ДДС при електронната търговия и ii) на Комисията да управлява системата.
            
            
               2018/0413 (CNS)
            
            
               Предложение за
            
            
               РЕГЛАМЕНТ НА СЪВЕТА
            
            
               за изменение на Регламент (ЕС) № 904/2010 по отношение на мерки за засилване на административното сътрудничество с цел борба с измамите с ДДС 
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 113 от него,
            
            
               като взе предвид предложението на Европейската комисия,
            
            
               след предаване на проекта на законодателния акт на националните парламенти,
            
            
               като взе предвид становището на Европейския парламент
                  11
               ,
            
            
               като взе предвид становището на Европейския икономически и социален комитет
                  12
               ,
            
            
               в съответствие със специална законодателна процедура,
            
            
               като има предвид, че:
            
            
               (1)В Регламент (ЕС) № 904/2010 на Съвета
                  13
                наред с другото са определени правила за съхранението и обмена на специфична информация по електронен път.
            
            
               (2)Разрастването на електронната търговия улеснява презграничните доставки на стоки и услуги до крайните потребители в държавите членки. В този контекст под презгранични доставки се имат предвид ситуации, при които ДДС е дължим в една държава членка, а доставчикът е разположен в друга държава членка или в трета държава или територия. Някои стопански субекти обаче, разположени в дадена държава членка или в трета държава или територия, се възползват от възможностите на електронната търговия и посредством измами и избягване на задълженията си във връзка с ДДС печелят неправомерно пазарно предимство. Когато се прилага принципът на данъчно облагане при местоназначението и предвид това, че потребителите нямат отчетни задължения, държавите членки по потребление се нуждаят от подходящи инструменти, за да откриват и упражняват контрол върху извършващите измами стопански субекти.
            
            
               (3)Сътрудничеството с цел борба с измамите с ДДС традиционно се осъществява между данъчните органи на държавите членки и се основава на регистрите, водени от стопанските субекти, които участват пряко в облагаемата сделка. Възможно е при презграничните доставки от стопански субекти за потребители, които са характерни за областта на електронната търговия, тази информация да не е непосредствено на разположение; ето защо данъчните органи имат нужда от нови инструменти, за да се справят ефективно с измамите с ДДС при презграничната електронна търговия.
            
            
               (4)При повечето презгранични покупки онлайн, направени от европейски потребители, плащанията се извършват чрез доставчици на платежни услуги. За да извърши платежна операция, доставчикът на платежни услуги държи специфична информация с цел идентифициране на получателя на това презгранично плащане, както и данни за сумата и датата на платежната операция и държавата членка на произход на плащането. Тази информация е необходима на данъчните органи, за да изпълняват основните си задачи — откриване на извършващите измами стопански субекти и определяне на задълженията по ДДС — във връзка с презграничните доставки от стопански субекти за потребители. Поради това е необходимо и пропорционално информацията от значение за ДДС, държана от доставчика на платежни услуги, да се предоставя на данъчните органи на държавите членки, а държавите членки да обменят помежду си тази информация с цел откриване на измами с ДДС при електронната търговия и борба с такива измами.
            
         
         
            
               (5)Следователно снабдяването на данъчните органи с инструменти за достъп до и обмен на информация от значение за ДДС във връзка с презгранични плащания, извършени към стопански субекти или потребители, е необходима и пропорционална мярка за ефективната борба с измамите с ДДС при електронната търговия.  Тези инструменти са от първостепенно значение, тъй като данъчните органи се нуждаят от тази информация за целите на контрола във връзка с ДДС, за да предпазват публичните приходи, но също и спазващите правните норми стопански субекти в държавите членки, което на свой ред е в защита на заетостта и европейските граждани. 
            
            
               (6)Важно е обработването и обменът между държавите членки на информация, свързана с платежни операции, да са пропорционални на целта за борба с измамите с ДДС при електронната търговия. Ето защо данъчните органи на държавите членки следва да не събират, нито да обменят помежду си информация за потребители или платци и за плащания, които вероятно не са свързани с икономическа дейност. 
            
            
               (7)Задълженията по Директива 2006/112/ЕО
                  14
                за водене на регистри от страна на доставчиците на платежни услуги изискват от националните компетентни органи да събират, обменят и анализират информацията, свързана с платежни операции.
            
            
               (8)Наличието на централна електронна информационна система „CESOP“, към която държавите членки да предават информацията за плащанията, която съхраняват на национално равнище, ще допринесе за по-ефективната борба с измамите с ДДС при електронната търговия. Тази система следва да групира за всеки отделен получател цялата предавана от държавите членки информация за платежни операции, която е от значение за ДДС, и следва да даде възможност за пълен обзор на плащанията, които получателите получават от платци, намиращи се в държавите членки. В допълнение тази информационна система следва да разпознава многократните записи на едни и същи платежни операции, да прочиства информацията, получена от държавите членки (напр. да премахва дублиращи се плащания, да поправя грешки в данните и т.н.), и да позволява на длъжностните лица за връзка в рамките на Eurofisc да сверяват данните за плащания с информацията за ДДС, с която разполагат, както и да правят търсения за целите на разследването на предполагаеми измами с ДДС или за откриване на измами с ДДС. 
            
            
               (9)Данъчното облагане е важна цел от широк обществен интерес за Съюза и за държавите членки и това е отчетено, що се отнася до ограниченията, които може да бъдат наложени върху задълженията и правата съгласно Регламент (ЕС) 2016/679 на Европейския парламент и на Съвета
                  15
                и по отношение на защитата на информация съгласно Регламент (ЕС) 2018/1725 на Европейския парламент и на Съвета
                  16
               . Ограниченията във връзка с правата за защита на данните са необходими поради естеството и обема на тази информация, идваща от доставчиците на платежни данни, и следва да се основават на конкретни и предварително определени условия и характеристики, изложени в членове 243б—243г от Директива 2006/112/ЕО. 
            
            
               (10)Поради това е необходимо да се наложат ограничения върху правата на субектите на данни в съответствие с член 55, параграф 5 от Регламент (ЕС) № 904/2010. В действителност прилагането на правата и задълженията на субектите на данни в тяхната цялост би намалило значително ефективността на борбата с измамите с ДДС при електронната търговия и би създало условия субектите на данни да възпрепятстват текущите анализи и разследвания поради огромния обем информация, изпращана от доставчиците на платежни услуги, и възможния голям брой искания от субекти на данни към държавите членки, Европейската комисия или и двете. Това би застрашило ефективността на системата и възможностите на данъчните органи да преследват целта на настоящия регламент, тъй като търсенията, анализите, разследванията и процедурите, извършвани в съответствие с настоящия регламент, биха били изложени на риск. Следователно целта за борба с измамите с ДДС не може да бъде постигната с други, по-малко ограничителни мерки със същата ефективност. Освен това посочените ограничения съблюдават същността на основните права и свободи и са необходими и пропорционални мерки в едно демократично общество. 
            
            
               (11)Обменът на данни за плащания между данъчните органи е ключов елемент за ефективната борба с измамите. Само длъжностните лица за връзка в рамките на Eurofisc следва да обработват информацията за плащанията и то само за целите на борбата с измамите с ДДС. Посочената информация следва да не се използва за други цели, различни от установените в настоящия регламент, като например за търговски цели.  
            
            
               (12)За гарантиране на правата и задълженията по Регламент (ЕС) 2016/679 обаче е важно информацията във връзка с платежните операции да не се използва за автоматизирано профилиране и да бъде винаги сверявана с друга данъчна информация, с която разполагат данъчните органи на държавите членки. 
            
            
               (13)Необходимо е и е пропорционално доставчиците на платежни услуги да пазят записи с информацията във връзка с платежни операции за срок от две години, за да подпомагат държавите членки в борбата с измамите с ДДС при електронната търговия и в откриването на измамите. Този срок е минимално необходимият на държавите членки, за да извършват ефективни проверки и да разследват предполагаеми измами с ДДС или да откриват измами с ДДС, и е пропорционален, като се има предвид огромният обем информация за плащания и нейната чувствителност, що се отнася до защитата на личните данни.
            
            
               (14)Длъжностните лица за връзка в рамките на Eurofisc от всяка държава членка следва да имат достъп до информацията, свързана с платежните операции, и възможност да я анализират за целите на борбата с измамите с ДДС. Надлежно упълномощени служители на Комисията следва да имат достъп до информацията само за целите на разработването и поддържането на централната електронна информационна система.  И двете групи потребители следва да са обвързани от правилата за поверителност, заложени в настоящия регламент. 
            
            
               (15)Тъй като внедряването на централната електронна информационна система ще изисква технологични нововъведения, е необходимо прилагането на настоящия регламент да се отсрочи, за да се даде възможност на държавите членки и на Комисията да разработят тези технологии.
            
            
               (16)Измамите с ДДС при електронната търговия са общ проблем за всички държави членки. Отделните държави членки не разполагат с необходимата информация, за да гарантират правилното прилагане на разпоредбите във връзка с ДДС при електронната търговия и да се справят с измамите с ДДС. Тъй като целта на настоящия регламент — борбата с измамите с ДДС при електронната търговия — не може да бъде постигната в достатъчна степен от държавите членки поради презграничния характер на електронната търговия, но може да бъде постигната по-добре на равнището на Съюза, Съюзът може да приеме мерки в съответствие с принципа на субсидиарност, уреден в член 5 от Договора за Европейския съюз. В съответствие с принципа на пропорционалност, уреден в същия член, настоящият регламент не надхвърля необходимото за постигането на тази цел.
            
            
               (17)Настоящият регламент зачита основните права и съблюдава принципите, признати в Хартата на основните права на Европейския съюз. По-специално настоящият регламент се стреми да осигури пълно зачитане на правото на защита на личните данни, заложено в член 8 от Хартата. В това отношение настоящият регламент ограничава изрично обема на личните данни, които ще бъдат предоставяни на разположение на данъчните органи. Обработването на информация за плащанията съгласно настоящия регламент следва да се извършва единствено за целите на борбата с измамите с ДДС при електронната търговия. Предаваните и обменяните данни за плащания следва да се обработват само от длъжностни лица на данъчните органи за връзка в рамките на Eurofisc в границите на целесъобразното за постигане на целта за борба с измамите с ДДС при електронната търговия.
            
            
               (18)В съответствие с член 42, параграф 1 от Регламент (ЕС) 2018/1725 беше извършена консултация с Европейския надзорен орган по защита на данните, който представи становище на […] г.
                  17
               .
            
            
               (19)Поради това Регламент (ЕС) № 904/2010 следва да бъде съответно изменен,
            
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
                  Изменения на Регламент (ЕС) № 904/2010
            
            
               Регламент (ЕС) № 904/2010 се изменя, както следва:
            
            
               (1)В член 2 се добавят следните букви т)—х):
            
         
         
            
                  „т) „доставчик на платежни услуги“ означава лице, посочено в член 1, параграф 1, букви а)—е) от Директива (ЕС) 2015/2366 на Европейския парламент и на Съвета (*), или физическо или юридическо лице, което се ползва от освобождаване по член 32 от посочената директива;
            
            
               у)„платежна операция“ означава действие съгласно определението в член 4, точка 5 от Директива (ЕС) 2015/2366;
            
            
               ф)„платец“ означава физическо или юридическо лице съгласно определението в член 4, точка 8 от Директива (ЕС) 2015/2366;
            
            
               
                  х)„получател“ означава физическо или юридическо лице съгласно определението в член 4, точка 9 от Директива (ЕС) 2015/2366.
               
            
            
               (*)
                     Директива (ЕС) 2015/2366 на Европейския парламент и на Съвета от 25 ноември 2015 г. за платежните услуги във вътрешния пазар, за изменение на директиви 2002/65/ЕО, 2009/110/ЕО и 2013/36/ЕС и Регламент (ЕС) № 1093/2010 и за отмяна на Директива 2007/64/ЕО (ОВ L 337, 23.12.2015 г., стр. 35).
            
            
            
               (2)ГЛАВА V се изменя, както следва:
            
            
               а)заглавието на глава V се заменя със следното:
            
            
               „СЪБИРАНЕ, СЪХРАНЕНИЕ И ОБМЕН НА СПЕЦИФИЧНА ИНФОРМАЦИЯ“;
            
            
               б)вмъква се следното наименование на раздел 1:
            
            
               „РАЗДЕЛ 1
            
            
               Автоматизиран достъп до специфична информация, съхранявана в националните електронни системи“;
            
            
               в)след член 24 се вмъква следното наименование на раздел 2:
            
            
               „РАЗДЕЛ 2
            
            
               Събиране на специфична информация и централна електронна система“;
            
            
               г)вмъкват се следните членове 24a—24е:
            
            
               „Член 24a
            
            
               Комисията разработва, поддържа, хоства и управлява централна електронна система с информация за плащания („CESOP“) за целите на разследванията на предполагаеми измами с ДДС или за откриване на измами с ДДС. 
            
            
               Член 24б
            
            
               1.Всяка държава членка събира и съхранява в национална електронна система информацията за получателите и платежните операции, посочена в член 243б от Директива 2006/112/ЕО(*).
            
         
         
            
               2.Всяка държава членка събира информацията по параграф 1 от доставчиците на платежни услуги:
            
            
               а)не по-късно от десет дни след изтичането на календарното тримесечие, за което се отнася информацията;
            
            
               б)посредством стандартен електронен формуляр.
            
            
               3.Компетентният орган на всяка държава членка предава на CESOP информацията по параграф 1 не по-късно от петнадесет дни след изтичането на календарното тримесечие, за което се отнася информацията.
            
            
               ________________________________________________________________
            
            
               (*)
                     Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
            
            
            
               Член 24в
            
            
               1.Комисията гарантира, че CESOP разполага със следните функционалности:
            
            
               а)съхраняване на информацията, предадена в съответствие с член 24б, параграф 3;
            
            
               б)групиране на съхраняваната информация, в съответствие с буква а), за всеки отделен получател;
            
            
               в)анализиране на съхраняваната информация, в съответствие с букви а) и б), както и относимата целева информация, съобщена или събрана съгласно настоящия регламент; 
            
            
               г)даване на достъп до информацията по букви а), б) и в) на длъжностните лица за връзка в рамките на Eurofisc, посочени в член 36, параграф 1.
            
            
               2.CESOP пази информацията по параграф 1, букви а) и б) за максимален срок от две години, считано от края на годината, през която информацията е била прехвърлена в системата.
            
            
               Член 24г
            
            
               Комисията дава достъп до информацията, съхранявана в CESOP, на длъжностни лица за връзка в рамките на Eurofisc, които притежават идентификатор на потребителя за CESOP, когато информацията се изисква за целите на разследвания на предполагаеми измами с ДДС или за откриване на измами с ДДС.
            
            
               Член 24д
            
            
               Следните мерки, задачи, технически въпроси, формат на стандартния електронен формуляр, информационни елементи, практически ред и условия и процедура за сигурност се приемат в съответствие с процедурата, предвидена в член 58, параграф 2:
            
            
               а)техническите мерки за създаване и поддържане на CESOP;
            
            
               б)задачите на Комисията по управление на CESOP;
            
         
         
            
               в)техническите въпроси, свързани с инфраструктурата и инструментите, необходими за осигуряване на връзката и общата оперативност между националните електронни системи, посочени в член 24б, и CESOP;
            
            
               г)електронните стандартни формуляри, посочени в член 24б, параграф 2, буква б);
            
            
               д)информацията и техническите въпроси, свързани с достъпа до информацията, посочен в член 24в, параграф 1, буква г);
            
            
               е)практическите ред и условия за идентифициране на длъжностното лице за връзка в рамките на Eurofisc, което ще има достъп до CESOP в съответствие с член 24г;
            
            
               ж)процедурата, с която се гарантира, че са взети подходящите технически и организационни мерки за сигурност, както по време на разработването на CESOP, така и по време на обработването на информация в CESOP.
            
            
            
               Член 24е
            
            
               1.Разходите за създаването, експлоатацията и поддържането на CESOP се поемат от общия бюджет на Съюза. Тези разходи включват защитената връзка между CESOP и националните системи на държавите членки, както и услугите, необходими за изпълняване на функционалностите, които са изброени в член 24в, параграф 1.
            
            
               2.Държавите членки поемат разходите и отговарят за всички необходими разработки на своите национални системи, посочени в член 24б, параграф 1.“
            
            
            
               (3)В член 37 се добавя следната алинея: 
            
            
               „В годишния доклад се посочват най-малкото подробни данни за всяка държава членка за броя на извършените проверки и допълнително установения и събран ДДС в резултат на обработената информация съгласно член 24г.“
            
            
               (4)В член 55 се вмъква следният параграф 1а:
            
            
               „1а.
                     Информацията, посочена в глава V, раздел 2, се използва за целите, посочени в параграф 1, само когато е била сверена с друга информация във връзка с ДДС на разположение на компетентните органи на държавите членки.“
            
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
            
                Той се прилага от 1 януари 2022 г. 
            
            
               Настоящият регламент е задължителен в своята цялост и се прилага пряко във всички държави членки.
            
         
         
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
               
               
                  
                     (2)
                  
                        Регламент (ЕС) № 904/2010 на Съвета от 7 октомври 2010 г. относно административното сътрудничество и борбата с измамите в областта на данъка върху добавената стойност (ОВ L 268, 12.10.2010 г., стр. 1).
               
               
                  
                     (3)
                  
                        Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) (текст от значение за ЕИП) (ОВ L 119, 4.5.2016 г., стр. 1).
               
               
                  
                     (4)
                  
                        Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 21.11.2018 г., стр. 39).
               
               
                  
                     (5)
                  
                        Харта на основните права на Европейския съюз (OВ C 326, 26.10.2012 г, стр. 391).
               
               
                  
                     (6)
                  
                        Вж. приложената оценка на въздействието, приложение 3, раздел 4.
               
               
                  
                     (7)
                  
                        Постоянният комитет по административно сътрудничество (ПКАС) е съставен от представители на държавите членки и се председателства от Комисията. ПКАС отговаря за изпълнението на Регламент (ЕС) № 904/2010.
               
               
                  
                     (8)
                  
                        Предложение за Регламент на Европейския парламент и на Съвета за създаване на програма „Фискалис“ за сътрудничество в областта на данъчното облагане (COM(2018) 443 final), член 18.
               
               
                  
                     (9)
                  
                        Директива (ЕС) 2015/2366 на Европейския парламент и на Съвета от 25 ноември 2015 г. за платежните услуги във вътрешния пазар, за изменение на директиви 2002/65/ЕО, 2009/110/ЕО и 2013/36/ЕС и Регламент (ЕС) № 1093/2010 и за отмяна на Директива 2007/64/ЕО (текст от значение за ЕИП) (ОВ L 337, 23.12.2015 г., стр. 35).
               
               
                  
                     (10)
                  
                        Директива (ЕС) 2017/2455 на Съвета от 5 декември 2017 г. за изменение на Директива 2006/112/ЕО и Директива 2009/132/ЕО по отношение на някои задължения, свързани с данъка върху добавената стойност, приложими при доставките на услуги и дистанционните продажби на стоки (OВ L 348, 29.12.2017 г., стр. 7).
               
               
                  
                     (11)
                  
                        ОВ C […], […] г., стр. […].
               
               
                  
                     (12)
                  
                        ОВ C […], […] г., стр. […].
               
               
                  
                     (13)
                  
                        Регламент (ЕС) № 904/2010 на Съвета от 7 октомври 2010 г. относно административното сътрудничество и борбата с измамите в областта на данъка върху добавената стойност (ОВ L 268, 12.10.2010 г., стр. 1).
               
               
                  
                     (14)
                  
                        Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
               
               
                  
                     (15)
                  
                        Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ L 119, 4.5.2016 г., стр. 1).
               
               
                  
                     (16)
                  
                        Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 21.11.2018 г., стр. 39).
               
               
                  
                     (17)
                  
                        ОВ С [...], [...] г., стр. [...].